Diari Oficial de la Generalitat Valenciana


Sumari del DOGV 5392, del 21-11-2006 (2006/12206)

Notificació a Amador Saiz Rodas de la sentència dictada en les actuacions del juí ordinari 8/2005.
--------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12653


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació a Amador Saiz Rodas de la sentència dictada en les actuacions del juí ordinari 8/2005. [2006/S12276]  
Procediment: juí ordinari 000008/2005.  
Demandant: García y Martín Comunicaciones y Servicios, SL.   
Procuradora: Elvira Santacatalina Ferrer.  
Demandat: Amador Saiz Rodas.  
Notificació a Amador Saiz Rodas. Juí ordinari 8/2005.  
En el juí referenciat s'ha dictat resolució que té el contingut següent:  
Sentència  
Jutgessa que la dicta: Carmen Montañés Duato.  
Lloc: Torrent.  
Data: 8 de febrer de 2006  
Part demandant: García y Martín Comunicaciones y Servicios, SL.   
Advocat: Ignacio Castillo Castrillón.  
Procuradora: Elvira Santacatalina Ferrer.  
Part demandada: Amador Sainz Rodas.  
Objecte del juí: reclamació de quantitat.  
Antecedents de fet  
«Primer. Per torn de repartiment va correspondre a este Jutjat la demanda de juí declaratiu ordinari interposada per l'esmentat procurador, en nom i representació de García y Martín Comunicaciones y Servicios, SL, contra l'esmentat demandat, en base als fets que consten en esta i es consideren reproduïts, i amb l'al·legació prèvia dels fonaments de dret que estima aplicables, suplica que amb els tràmits previs legals es dicte sentència per la qual es condemne la demandada a pagar a l'actora la quantitat de 4.808,10 euros, més interessos i costes.  
Segon. Admesa a tràmit la demanda per la interlocutòria de data 7 de febrer de 2005, en la qual es realitzaren les prevencions oportunes a les parts s'acorda citar a la demandada perquè en el termini de 20 dies hàbils contestara esta demanda, la qual cosa no va realitzar en temps i forma sent-ne declarada en rebel·lia, i s'assenyala a continuació per provisió de data 14 de novembre de 2005 dia i hora per a la celebració de l'audiència prèvia que va tindre lloc amb l'assistència de l'actora que es va ratificar en les pretensions, i se sol·licita la recepció de juí a prova i es proposa tan sols la reproducció de la documental que va acompanyar al seu escrit de demanda.  
Tercer. En la tramitació d'este juí s'han observat les prescripcions legals.  
Fonaments de dret  
Primer. La rebel·lia és una actitud que adopta el demandat front al procés, és una situació de fet que es convertix en jurídica quan, citat de forma regular, l'òrgan judicial comprova que el demandat no ha comparegut en el termini concedit a tal efecte. La principal conseqüència d'esta postura és la plena i pura inactivitat forçosa fins que no comparega, o dit d'una altra manera, la impossibilitat de realitzar actes processals. Això no implica tanmateix que esta posició tinga reflex en les càrregues de l'actor, qui es troba en idèntica posició processal si no existira rebel·lia. Per tant, la rebel·lia implica ni assentiment ni admissió de fets. Ni tan sols suposa una ficta confessio doncs al contrari que les respostes evasives en la contestació amb rebel·lia o sense esta, no pot ni té regulada en la norma processal espanyola este efecte. En este sentit, la sentència del Tribunal Suprem de 16 d'octubre de 1970 establix: la declaració de rebel·lia del demandant i la consegüent incontestació de la demanda, per regla general, no elimina del procés el manteniment de la pretensió, ni tampoc la satisfà per sí sola, doncs l'objecte del procés no s'altera ja que tal falta de contestació no comporta necessàriament el triomf del compareixent, i el consegüent venciment del rebel; perquè el demandant aconseguisca l'actuació de la pretensió no importa que el demandat no comparega ni que no al·legue res en la seua defensa, sinó que aquell ha de provar el fonament de les seues pretensions ja que la rebel·lia en el dret espanyol no es castiga amb el reconeixement de les pretensions del contrari, ni ocasiona una poena probatti de la part que roman absent del procés. La jurisprudència, surtint al pas de qui proclamen estes conseqüències, ha establit que encara que se seguixen els plets en rebel·lia puguen i hagen els Tribunals resoldre el que creguen més just segons el resultat de les actuacions.  
Establix l'article 414.3 de la LEC que si el demandat no concorre a l'audiència prèvia s'entendrà amb l'actor en allò que resulte procedent, afegint l'article 429.8 del text legal, que quan l'única prova que resulte admesa siga la de documents, i estos ja s'hagueren aportat al procés sense resultar impugnats, el tribunal procedirà a dictar sentència sense prèvia celebració del juí dins dels 20 dies següents a aquell en què acabe l'audiència. En este cas, és procedent apreciar positivament l'activitat probatòria duta a cap per la demandant, consistent en la documental que obra en les actuacions, documents privats habituals en el tràfic jurídic, i acordes així mateix amb les pràctiques i usos freqüents, de la qual es deduïx la veracitat de les afirmacions i la procedència de dictar sentència estimatòria de les seues pretensions.  
Segon. Pel que fa als interessos resulten d'aplicació els articles 1.100, 1.101 i 1.108 del Codi Civil.  
Tercer. De conformitat amb l'article 394 de la LEC les costes s'imposaran a la part demandada.  
Vistos els preceptes esmentats i altres de general i pertinent aplicació:  
Decisió: que amb l'estimació de la demanda formulada per la representació processal de García y Martín Comunicaciones y Servicios, SL, contra Amador Saiz Rodas, condemne el demandat a pagar a l'actora la quantitat de 4.808,10 euros, més els interesses legals i pagament de costes.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn.).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i manifestar la voluntat de recórrer, amb expressió dels pronunciaments que impugna (article 457.2 LECn.).  
Esta és la meua, que pronuncie, mane i firme.  
Publicació. L'anterior sentència va ser atesa, llegida i publicada per la magistrada jutgessa que la va dictar, mentre celebrava audiència pública en el mateix dia de la data, de la qual jo, la secretària judicial en done fe.  
Torrent, 29 de desembre de 2005.»  
En atenció al desconeixement de l'actual domicili o residència de la part demandada, s'ha acordat la publicació d'este edicte en el Diari Oficial de la Generalitat, per a dur a efecte la diligència de notificació de sentència.  
Torrent, 3 de juliol de 2006.. La secretària: Esperanza Benedicto Vicente.